<classify> CHRISTINA GAULANGA NA ASHA BANI Dar es Salaam MDHIBITI naMkaguzi Mkuu wa Hesabu za Serikali CAG, Profesa Mussa Asad, amesema rushwa katikasekta mbalimbali za umma nchini haitaweza kuondoka kama hakutakuwa na uwazi. ProfesaAssad aliyasema hayo jana katika kongamano la maadhimisho ya siku maalumu yakutafakari mapambano dhidi ya rushwa iliyoandaliwa na Mamlaka ya Maendeleo yaBiashara Tanzania Tantrade ikishirikiana na Taasisi ya Kuzuia na Kupambana naRushwa Takukuru. Kongamanohilo lilifanyika katika Maonesho ya 43 ya Biashara ya Kimataifa ya Dar esSalaam, maarufu sabasaba, viwanja vya Mwalimu Julius Nyerere, Barabara yaKilwa, Dar es Salaam. ProfesaAssad alisema endapo kutakuwa na uwazi katika kila jambo, ikiwemo tendambalimbali na masuala ya ajira nchini, rushwa itakwisha. Hakunaasiyefahamu kuwa mwarobaini wa rushwa ni uwazi, hasa katika tenda mbalimbalikwenye sekta za umma na hata ajira, kukiwa na uwazi tatizo la rushwalitakwisha, alisema Profesa Assad. Katikakongamano hilo kulijadiliwa mada tatu ambazo ni mwelekeo wa Serikali katikamapambano dhidi ya rushwa, wajibu wa sekta binafsi katika mapambano hayo naathari za rushwa katika uchumi. Akizungumziamada iliyojadiliwa kwenye kongamano hilo, wajibu wa sekta binafsi katikamapambano dhidi ya rushwa, Profesa Assad alisema anashangaa kuachwa sekta yaumma. MwalimuNyerere aliwahi kuzungumzia utii wa sheria, kama hakutakuwa na kutii sheria,kama kutakuwa na mambo ya ujanja ujanja na kukunja kunja bila kutii sheria,kesho mtu atakwenda mahakamani na gharama itakuwa kubwa ya kulipa,alisema. Aliongezakuwa njia pekee ya kuhakikisha rushwa inakwisha ni kuhakikisha kuna uwazi kwakila tenda na huo uwazi kila mtu aweze kuuona na kusiwe na baadhi ya taarifa ambazowengine hawawezi kuziona. Alisemamajadiliano kuhusu tenda mbalimbali yanatakiwa kufanyika kwa uwazi, kila mmojaaone na kusikia badala ya watu fulani kuweka usiri. MKURUGENZITAKUKURU MkurugenziMkuu wa Takukuru, Diwani Athuman, alisema suala la rushwa linamgusa kila Mtanzania,bila kujali dini wala itikadi, na kwamba kupitia mjadala huo watafanikiwakujadili changamoto katika sekta ya biashara na kushirikiana na sekta binafsikwa mapambano dhidi ya rushwa. Suala larushwa linamgusa kila Mtanzania bila kujali dini wala itikadi, hivyo linatakiwakuwa changamoto ya kipekee na ishirikishe na sekta mbalimbali za biasharanchini, alisema Athuman. MKUCHIKA Katika hatuanyingine, Waziri wa Nchi Ofisi ya Rais Menejimenti ya Utumishi wa Umma, GeorgeMkuchika, alisema tafiti zinaonesha Tanzania imeanza kufanya vizuri katikamapambano dhidi ya rushwa na utawala bora. Alisema Serikali inatumia nguvukubwa kupambana na rushwa ili kuiletea maendeleo nchi na kutekeleza ilani yaChama Cha Mapinduzi CCM. Mipango yote ya Serikaliya kuifikisha nchi katika uchumi wa kati kupitia sekta ya viwanda, hauwezikufikiwa pasipo na mapambano dhidi ya rushwa, ndiyo maana tumekuwa wakali sana,alisema. Mkuchika alisema matokeo yamapambano hayo ni kuongezeka kwa wigo wa upatikanaji wa huduma kwa Watanzania,ikiwemo elimu bure. Alisema ifikapo mwaka 202025Tanzania inaingia katika uchumi wa kati huku sekta ya viwanda ikifanywa kuwakiungo cha kufikia malengo hayo. Alisisitiza sekta ya viwanda inamchango mkubwa katika maendeleo ya nchi kutokana na kutengeneza fursa nyingi zaajira kwa Watanzania. Tangu kuanza kwa ujenzi waviwanda mkoani Pwani, ni ajira 50,000 zimezalishwa zikiwamo za muda na kudumu,hivyo matokeo hayo yanaashiria uimara wa sekta hiyo katika kukuza uchumi,alisema Mkuchika. Alisema sekta hiyo ndiyoitakayobadilisha maisha ya Watanzania kwa kuwa Serikali imejipanga kufanyamabadiliko ya sheria kandamizi kwa wawekezaji, kupunguza utitiri wa tozo nakutoa mafunzo mbalimbali yatakayosimamia ukuzaji wa viwanda na usimamizi wakodi na viwango vyake. MKURUGENZI TANTRADE Mkurugenzi Mkuu wa Mamlaka yaMaendeleo ya Biashara Tanzania Tantrade, Edwin Rutageruka, alisema rushwaimekuwa kikwazo cha uwekezaji kwani wengi wanakata tamaa na kuondoka kutokanana kushindwa kuhimili milolongo. Alisema wawekezaji wengiwanahofu kupoteza muda mwingi wa ufuatiliaji, matumizi makubwa ya rasilimalifedha na hatimaye kumaliza mitaji. Mlolongo wa rushwa kwawawekezaji ndiyo sababu ya wananchi kukosa huduma ya bidhaa bora na kusababishauingizwaji wa bidhaa kwa njia zisizo rasmi, alisema. KATIBU MKUU CCM Katibu Mkuu wa Chama chaMapinduzi CCM, Dk. Bashiru Ally, alisema ilani ya chama chao iliweka lengo lakukabili mambo manne aliyoyataja kuwa ni ajira, umasikini, rushwa na ufisadi nausalama na amani ya nchi, ndiyo maana kumekuwa na upungufu wa matukio ya rushwanchini. Alitaja sehemu ambazo zimegubikwana rushwa zaidi kuwa ni vyama vya ushirika, migogoro ya mirathi na ndoa,migogoro kazini, migogoro ya ardhi, kodi, usalama barabarani na shughuli zauchaguzi.  <topic>: kitaifa 